NETFLIX-EN TELESAILA
Ez! Kaka! Kaben zotz eta kaben dio!
Sentitzen dut. Sentitzen dut!
Ez!
Ene!
Hau xelebrekeria.
Tira. Zer…
Kaixo?
Ez ba, ezer ez.
Ondo da.
Zer egin, Jaskier? Zer egiten dugu halako egoeretan? Zera…
oinarrietara itzuli.
Kaixo!
Kaixo, Kurlinta.
Hau berria da.
Jakin dezazun, agian…
gustatuko litzaidake.
Galanta zara. Politak botak.
Hilda nago?
Hara.
Ez ba.
Niri ere iruditu zait.
Zerbait ezberdina zara beraz.
Doppler bat.
Ez.
Dopplera ez.
Zer zara?
Gauza anitz naiz.
Aurpegi anitz.
Toki anitz.
- Zergatik duzu nire itxura? - Zeure burua maite duzulako.
Badut beste aurpegirik.
Nahiagoz gero.
Hala hobeto?
Ene…
Bai.
Bikain.
Temeriarrengandik libratu nauzu.
Istorio bat abestuz berpiz dezazun behar dut.
Lotuta gaude.
Zu koplaria zara. Ni, ipuin-kontalaria.
Hor nonbait.
Ez horixe. Denbora gelditzen duzu, itxuraz aldatu,
eta segur aski bizirik jango nauzu. Mota hartako ipuin-kontalaria zara.
Kapela zeharo barregarria daraman gizona baino ez naiz ni. Ez gara antzekoak.
Munduen eta aroen artean nabil eta istorio ahaztuak biltzen ditut.
Beharrezko direnean berpizten ditut.
Pertsona aproposa ote naiz?
Jakina ba.
Kurlinta zara.
Elfo asko salbatu dituzu.
Titulua da "Kurlinta". Koplaria baino ez naiz.
Scoia'tael-ek temeriarren kanpamentuari eraso diote zeu salbatzeko.
Euren justizia beharra aintzat hartu duzu.
Hala da.
Intentzio onak dituzte,
baina elfoek ez dute irabaziko soilik oinazeak eta haserreak piztuta.
Itxaropena behar dute.
Denboran ahaztutako istorioa. Honetan, gutxiengoak irabazten du.
Zazpien istorioa.
Zazpien… Zazpien…
Ea asmatzen dudan.
Gerlari kuadrilla elkartuko da oztopoak oztopo borrokatzeko.
Nekatu arte errepikatutako istorioa.
Zuk uste?
Zazpi borrokalari elkartuko dira inperio geldiezinari aurre egiteko.
Gizakiak eta munstroak ekarriko dituzte mundura, Esferen Bateratzea dela medio,
eta lehenengo aztia sortuko dute.
Nekatu arte errepikatu da hori?
Ez, istorio hau ez dut entzun.
Egia esan, ez. Hara!
Arras ezberdina da.
Dibertigarria da.
Lehenengo aztia berebiziko elfo bat izan zela diozu?
Geralt ostia txarrean jarriko da.
Konforme.
Nondik hasiko gara?
Duela 1200 urte hasi zen dena.
Elfoen urrezko aroan.
Gizakiak eta munstroak mundura iritsi aurretik.
Elkar ezagutzen ez zuten
sei paria bakartiren istorioa.
Patuak batu zituen, odol-misio bat zertzeko.
Txakur Klaneko Fjall.
Mamu Tribuko Scían.
Herio Anaia.
Zacaré eta Syndril magoak.
Meldof eta bere mailu mendekatia, Gwen.
Zazpigarrenak gidatuko zituen.
Alauda zelakoak.
INIS DUBH HARAINDIKO IPAR-ITSASOAK
Egun on. Almak soldadu ohi batentzat?
Milesker.
Hemen musikarik bai?
Uhartean urteak daramatzagu musikarik gabe.
Zorte on.
Zorion.
Lore bat haziko da
Gure baserritar odola isuritako tokian
Kendu dizkiguten biziak
Landatutako hazi bilakatuko zaizkie
Lora daitezela laboratzen dugun lurrean
Lora daitezela eurena den lurrean
Arrosa Beltza gara
Gure kausaz ez zalantza egin…
Ene ama.
Lore-begi polita zara gero.
Desloratzeko garaia iritsi zaizu.
Ithlinne ez dago ondo, jauna. Atakeak izan ohi ditu.
Laga bakean, mesedez. Edariak doan.
Ama!
Geldituko zaitut!
Zatoz, ostia!
Barkatu, lagunak.
Ezin dut zakarkeria jasan.
Biba Alauda!
Arrosa Beltza gara
Gure kausaz ez zalantza egin
Altxa gaitezen, entzun dezatela gure orroa
Xumeon garaia iritsi da
Hori dun eta!
Inis Dubh-etik oso hegoaldera,
Alvitir errege berria kale xumeetan zebilen, agindupekoek
bere aurpegia ikus zezaten,
beste erreinuetako asasinoek mehatxaturik bazuten ere.
Babestu erregea!
Erregea hiltzeko, Txakur Klana menderatu beharko zuten baina.
Euren artean, Fjall Harribihotz,
gerlaririk handiena.
Printzesa!
Zatoz.
Utikan!
Behera!
Erakutsi bezalaxe.
- Ondo? - Ondo.
Aurrera.
- Barkatu. - Ondo da, Fjall.
Doala pikutara ahalkea.
Txakur Klanak jauregia itxi du.
Inor ez da mugituko erasoa nork antolatu duen jakin arte. Tori.
Aldi baterako.
Salbatu gaituzu.
- Salbatu nauzu. - Zeuk salbatu duzu zeure burua.
Beti izan zara nire alboan behar izan zaitudanean.
Betebeharra dut.
Biok dakigu haratago doala.
Adostu genuen.
Ahazteko gai zara agian, baina ni ez.
Ez dut ahaztu.
- Harrapatu-- - Ez gintuzten harrapatu.
Fjall, gaur hil egin naiz ia.
Ez naiz gezurretan biziko.
Zure zaindaria izateko jaio nintzen.
Zain nazazu ba.
Asasinoetan arrastorik ez. Eredin kapitainak susmagarriak bildu ditu.
Eredin ganorabakoa da. Doazela pikutara bera eta urrezko armada.
Non ostia zeuden gaur?
Ezingo luke txortaldia antolatu burdel batean.
Non da Fjall?
Kaka.
Hil nazazu behingoz. Di-da.
Ez. Sufritu behar duzu.
Ohorerik gabe.
Errege berria.
Asasinoak nonahi, eta zuk
ezin duzu zinbela kontrolatu ere egin.
Zorionez, Kerrick-ek ez du ikusi nola traizionatu duzun klana.
Nahiago zenukeen nire ordez bera itzuli izan balitz.
Ez dut hori esan.
Ez dago beharrik.
Nik ere hori desiratu dut ordutik.
Biak behar zintuztedan nire aldean.
Bera ez dago,
eta zeu zinen kazike bilakatzekoa.
Baina klana eta juramentua
traditu dituzu.
Neu traditu nauzu.
Muga.
Bai.
Egin dezagun.
Fjall Harribihotz,
erregearen zaindari izateko juramentua hautsi duzu.
Klana traizionatu duzu.
Xin'treatik erbesteratuko zaitut beraz.
Txakur Klanak arbuiatu zaitu.
Baita nik ere.
Aienaturik hilko zara, jendearen gogotik at.
Agur, aita.
Ea asmatzen dudan.
Solryth-en sagak.
Ez trufatu nitaz, neba.
Obsesionaturik zaude. Liburua ez den lagunen bat behar duzu.
Ez dakit nola bizi zaren hala. Usain hau, ene…
Etorkizuna dugu bertan. Gertatutakoa berriz gertatuko da.
- Iragarlea zara orain. - Ez.
Ez dut pare-parean duguna ukatzen.
Ipotxen idazki honek 1500 urte ditu.
Solrythen iritsieraz dihardu.
Hiria nola arpilatu zuen kontatzen du, nola kanporatu zituen.
Hondar horiexen gainean eraiki zuen Xin'trea.
Historiaz inguratuta gaude, neba.
Zein handiak izan ginen gogorarazten digu.
Saiatuz gero, zein handiak izan gaitezkeen.
Baliotsu gerta nakizuke, jakizu.
Aholkulari gisa--
Jeneralek eta magoek bizirik jango zintuzkete.
Baina baduzu rol bat, arreba.
Fjallekin izandako arinkeriaz arduratu garenez jada,
badugu etorkizunari begiratzeko garaia. Ezkongai aproposa topatu dut.
Pryshia-ko erregea alarguna da.
Erreinuen arteko ezkontzak bakea sinatzera bultzatuko luke.
Jakina. Bakea lortzeko behar duzuna egingo dut.
Etorkizun argiagoa.
Zuri esker.
Pryshiako Merwyn erregina.
Arima Galduen Ibarraren bihotzean,
gerlari bakartia erantzun bila zebilen. Zergatik
ote zeuden zeruak hain arraro? Ibarra itzal doilor baten pean zen.
Baina arbasoak isilik zirauten.
Inoiz ez zen halakorik gertatu.
Beste norbaitek munduen arteko errezelak nola urratu ikasi zuen.
Itzuli naiz.
Azpiraturik ala garaile, Balor Jakintsu Nagusi hori?
Hilketa saiakerak porrot egin du.
Zure laguntza behar dut.
Esan, nola ikasi zenuen borrokan?
Bele Klanean jaio nintzen.
Ez ba! Zaindaria izan zinen?
Bai ba.
Midir erregearen eta Pryshiako errege-familiaren bizkartzaina.
Cethlenn Aiztoa ezagutuko duzu.
Ama dut.
Zer?
Zer zabiltza hemen?
Jauregian egon zintezke, errege-erreginekin eta heroiekin batera.
Bide hauxe aukeratu nuen.
Neskatxa nintzenean,
nire maisuak tekla-biola bat zeukan.
Gustatu zitzaidan.
Ama ni salbatzen saiatu zen, baina musikan galdua nintzen jada.
Koplari alderraia bilakatu nintzen.
Tori.
Gustatuko litzaidake grina piztea.
Gaixotasuna da daukadan guztia.
Irudipenak eta atakeak ditut,
eta herrikoak nitaz beldurtuta daude.
Ezjakinak zelati jartzen dira dohainen aurrean.
Ireki! Zulo hau kiskali egingo dugu bestela.
Kaka. Kabroiak beti doaz guardien laguntza bila
astindua ematen dietenean.
Kantaria. Zaude horretan.
Txakur Klana? Ze ostra?
Aizu!
Cethlennen beletxo mehe bat.
Osfar-en txakur hazteritsu bat izatea baino hobe.
Ez da hala?
Bai. Arrazoi duzu segur aski, bele.
- Izena-- - Fjall Harribihotz.
Osfarren semea.
Lepokoa gogoratzen dut.
Brokilon-eko Guduan begia kendu zenion lehengusuari.
Hitzeman nion hil egingo zintudala.
- Nik ez zaitut gogoratzen. - Satorren artean egonaraziko zaitut.
Lasai.
Jada ez nago Txakur Klanean.
Bai zera.
Utzi ezinezko klana da.
Ba hemen nauzu.
Mertzenario nabil lekutako uharte batean, munduaren ipurtzuloan.
Zergatik dago Bele gerrari bat hain iparraldean?
Ez naiz gerraria, koplaria baizik.
Bele Klaneko koplaria?
Inoiz ez dut halakorik ikusi. Itxaron.
Ez zara zurrumurruetako Alauda izango, ezta?
Zu ikustera etorri nahi nuen, baina egoera ez da aproposa.
Nolatan dago hala Osfar handiaren semea?
Esango dizut.
Printzesa txortatu nuen.
Bai zera. Burua moztu, eta pika batean jarriko zizuketen.
Eta koroa lotsatu?
Ez.
Hobe zuten ni klanetik bota eta ohorerik gabe atzerriratu.
Ondo jokatu zuten.
- Zaindu, ez txortatu. Oinarrizkoa. - Esaldi hori tatuatu beharko nuke.
Luzeegia Txakur zakil batentzat.
Lepoa mozten dizutenean gogora etorriko zait.
Astirik gabe geratu gara.
Bizkarra atzeko hormaren kontra.
Zu, askatasuna erosi dizute.
- Zer? - Entzun duzu.
Tira,
milesker lotan nengoela ni hiltzen ez saiatzeagatik.
Badut denbora.
Begia begi truk.
Bizkarra hormaren kontra!
Ondo ibili, Alauda. Borreroaren xafla sarkorra eta azkarra izatea opa dizut.
Egia esanda, ez.
Niri bost.
Azaldu egoera.
Pryshia gure mugak neurtu nahian ibili da etengabeko erasoez.
Ipotxei Xin'treako meategietara sarbidea emanez gero,
euren zintasuna--
Ez. Ezin naiz bi fronteko gerran aritu erreinua gosez akabatu gabe.
Beste plan bat dut.
Milurteko Gerra amaitzea.
Mezulariak bidali ditut Pryshia eta Darwen-era.
- Bake-ituna hemen sinatuko dugu. - Absurdoa da.
Kondenatuko gaitu!
Jauna,
Pryshia eta Darwenek ez dute ezer sinatuko. Gerra--
Bukatu egingo da. Erortzeko zorian daude, gu bezalaxe.
Arreba Midir erregearekin ezkontzekoa da.
Sliabh Liath-eko meatzeak, Neera erreginari ematekoak.
Sinatuko dute.
Zer diozu, Jakintsu Nagusia?
Sentitzen dut, Eredin kapitaina.
Jakintsu Nagusia jada ez da tronuaren aholkulari.
Magia kontuetan kontseilatzeko nago hemen.
Gerran jarraituz gero,
gure ondarea gosea eta porrotaren kiratsa izango dira.
- Jauna-- - Ituna sinatuko dugu.
Zoazte.
- Eh-oh, puck handiak dio… - Fjall!
Shen.
Hau poza.
- Zuk erosi dituzu? - Entzun.
Osfarrek itzul zaitezen nahi du. Bake-ituna sinatuko dute.
Erregeak erreinuen arteko sinatzea antolatu du.
Ba ez, lehengusutxo.
- Nora zoaz? - Hurbileneko putetxera.
Zer esango diot?
Aienaturik hiltzen nabilela, jendearen gogotik at.
Zoaz etxera, Shen!
Inis Dubh-eko elfo prestuak.
Ondo zaudete? Itxura ona duzue.
Ordu batzuk geratzen zaizkit uharte kaka honetan.
Nork galkatuko nau trago finenaz eta neurrigabekeria esanezinenaz?
Ateon beste aldean badaude era askotako
gaiztakeria dotoreak eta plazer kontaezinak.
Baina lehenik, txanponen gai lizunaz aritu behar dugu.
Bai.
Nire hitza dut txanpon.
Zure hitzak astoaren koskorrek
baino gutxiago balio du hemen.
Sylanya, datorrela Fluffy!
Zilarra badut.
Kaka.
Horixe.
Azkenean birtuosoa izango zara.
Zergatik nahiago izan zenuen gauza hau ezpata zintzo bat baino?
Hauskorra da erabat.
Ez zara aldatu.
Ba zu bai.
Amak zu itzultzeko bidali nau.
Kontinentea eraldatzen ari zaigu une oro.
Erregea Xin'treara doa, itun bat sinatzera. Zure trebezia behar dugu.
Jada ez naiz ezpataren bidean.
Eta hau…?
Niri barkatzeko prest dago?
Cethlennek behar zaitu. Erredentziorako aukera duzu, ahizpa.
Ezin dut.
Ezin ditut gauza horiek berriz egin.
Nola bizi zara hala? Ez duzu lehengoaren mira?
Zeure mira dut.
Etsi-etsian.
Itzul zaitez ba!
Alferrik nentorrela esan zidaten.
Ikus dezatela oker zeudela, ahizpa.
Azken aukera duzu. Hurrengo marearekin joango naiz.
Ondo zaude?
Esferen aroa iristear da.
Munduek munduak jango dituzte. Esmeralda-zeruak. Su-egunsenti berria.
Piztia jaioberri handia zure ezpatak erailko du.
Bi izanda ere, batuko dira biak.
Alaudaren notarik preziatuenak
gauza guztien giltza izango dira.
Zure klanaren misioa lagun lortuko duzu erredentzioa.
Ithlinnek esan dit klanari lagundu behar diodala.
Gauzatu dira inoiz
bere irudipenak?
Den-denak, bai.
Bakoitza bere erara.
Tori. Emaiozu hau esnatzen denean.
Esaiozu atsekabetzen nauela agur esan ez izanak.
- Ea bideak gurutzatzen zaizkigun. - Nora doa zure bidea?
Erredentziorantz.
Niamh!
Ezin zu bakarrik utzi.
Baten batek desbirgatuko zaitu bestela.
Ahizpa musikaria izatea ez da nahikoa. Orain bidaiakide bufoia dut.
Iritziz aldatuko dut azkenean, tortola.
Ezin dizut iritziz aldarazi.
Pozten nau--
Ez!
Non zaudete, deabru alprojak?
Nire lepoko ostia da.
Abila zara gero.
Nik ez dut korrika egiten.
Ze kaka zabiltza hemen?
Txerri-kortatik irten nahi dut.
Ez horregatik.
Nor da gerlaria?
Ahizpa.
Ze ostra?
Marka hau.
Xin'treako armada. Bosgarren zutabea.
Ezagutzen dut.
Pryshiako armadako zalditeria-kapitaina da.
Infanteria-daga darwendarra.
Ez du zentzurik.
Zergatik ari dira elkarlanean liskartutako hiru inperioetako soldaduak?
Ituna dela-eta.
- Niamh itunagatik etorri da. - Badakit. Niri ere aipatu didate.
- Kaka! - Norbaitek ez du klaneko kiderik nahi.
Armadak monarkien aurka altxatuko dira.
- Xin'treara noa, klanari abisatzera. - Ni ere bai.
Pikutara zure klana.
Bidean halako puñal-zale gehiago topatuko ditugu.
Elkarrekin aukera gehiago ditugu.
Jasangaitza bazara ere.
Ados.
Oso ondo.
Traizionatzen banauzu, anaia txikia txakurrei janaraziko diet.
Ez naiz zutaz fio, Harribihotz.
Berdin…
Alauda.
Ahizpa hil didate.
Alauda hil egin da.
Éile dut izena.
Caer Aenwyn-eko saloietan elkartuko gara berriz, ahizpa.
Alaudak jada ez zuen zerua bakarrik zeharkatzen.
Bakarra bikuna bilakatu zen.
Mesedez.
Printzesa.
Ket, konpondu dut! Solrythen begiak berriz piztu dira.
Jantzi behar duzu.
Itxaropena galdutakoan, Gure Kontinentera bideratu zituzten bere ontziak.
Orain, gure zeruak argitzen dituzte berriz. Seinalea da, Ket.
Beharbada badut itxaropenik.
Zure nebak hil egingo nau
senargaia ezagutzean agergarri ez bazaude.
Jakina.
Etxe oneko bahituak trukatu zituzten erreinuen artean,
eta monarkak Milurteko Gerra amaituko zuen
ituna sinatzera abiatu ziren.
Pryshiako Midir erregea eta Bele Klaneko gerlariak.
Darweneko Neera erregina eta Suge Klaneko gerlariak.
Eta Alvitir, elfoen hastapen berriaren arkitekto ausarta.
Maite zaitut, neba.
Xin'treako gerlari horiek,
gure gonbidatu errealen kemenari esker,
gaurkoan bukatuko zaigu gerrak eta goseak zikindutako gau ilun eta luzea.
Egunsentiak Kontinentea blaituko du, elfo guztion mesedetan.
Gosea bakeak eta oparotasunak ordezkatuko dute.
Kontinente batua izango dugu berriz.
Aukeraz betetako Kontinentea.
Xin'trearrak gara.
Baita pryshiarrak
eta darwendarrak ere.
Baina den-denak…
- Maiestate. - Medikua.
Ez. Urdurik nago, besterik gabe.
Ganberara itzuliko naiz.
…kostara iritsi ginen eta lurraldea zibilizatu genuen.
Datozela
Darweneko Neera erregina gupidatsua
eta Pryshiako Midir errege jatorra…
Elkar gaitezen egunsentiaren pean aliatu gisa.
Zer da hori?
Lantzak!
Une hartan aldatu zen betiko elfoen mundua.
Monarkien, erreinuen eta klanen milurtekoa ezabatu egin zuten.
Egin dugu.
Halaxe da.
Nire piztia ondo aritu da.
Ituna dela-eta, Balorrek lortu zuen
mago eta jeneral gudazaleak euren monarken kontra altxatzea.
Hasiera baino ez zen.
Enperatriza.
Hiru erreinuak zeureak dira.
Urrezko Inperioaren pean gaude orain.
Altxatu.
Zeregin asko ditugu.
Ekaitza ez da naturala.
Gaylth-eko portuan babestuko gara.
Hori Xin'treatik urrun dago!
Ez gara erabilgarri izango itsas hondoan.
Merwyn aske zen.
Bere istorioa idazteko aske,
bere heroi Solrythek egin zuen bezalaxe. Urrezko aro berria hastekoa zen.
Patua zuen.
Enperatriza!
Iaioa da gero.
Masa mantsotzeko gauza dirdiratsua.
Erabat eztitu dira, mundua hankaz-gora jarri bazaie ere.
Kaosaren aurrean, jendeak ordena aukeratuko du beti.
Kostarik kosta.
Fartsa erraldoia bada ere.
Zenbatean beharko dugu?
Ikusiko dugu.
Herriarekin egon nahi dut.
GAYLTH ANTZINAKO PRYSHIAKO ERREINUA
Zeruak eta itsasoak ez ziren izan ez non eta ez han eraldatu ziren bakarrak.
Ze txerri dira banderok? Inoiz ez dut armarri hori ikusi.
Pryshiarrak ez dira, jakina.
Mozkor dezagun norbait, ea gertatzen ari dena aitortzen digun.
Nola ordainduko dugu?
Klanak luzaroegi eman dizu titia.
Ekimena behar duzu, mutiko.
Barkatu.
Tira ba!
Gerra amaitu du behintzat.
Barrena behar da. Bere senidea hil du.
Neba zuen gainera.
- Merwyn enperatriza da orain. - Enperatriza?
Di-da garbitu zituen denak.
Kabroi erreal ezgaiak eta klan ustelak.
- Denak hil ditu? - Ez.
Ezinezkoa da.
Nolatan lortu du Kontinentea
alu puntarekin bereganatzea printzesa ezezagun batek?
Hiru buruko piztia zentoia ei du bere alde.
- Titia ematen omen dio. - Piztia!
Piztia?
Utzi dibinitate-pipa.
Piztia ala ez,
xin'trear alu batek ez dit esango jada ez naizela phryshiarra.
Okerragoak zarete, bai.
Atzo Phryshiako armadura zeneramaten, ondo dakit hori.
Zorri traidoreak, txerriaren armadura daramazue.
Urdangak potroetatik oratu dizue!
Ikusi ditu inork?
Bele Klaneko Éile. Txakur Klaneko Fjall.
Azti ibili. Maitalea iraintzeak hainbeste inarrosten bazaitu, hobe dugu bereiztea.
- Ez du harekin zerikusirik. - Zaude horretan!
Klanak sarraskitu zizkigun.
Bat! Bi!
- Bat! Bi! - Zu!
Inoiz ez dugu hain sakon zulatu.
Botere handia behar dut atariak egonkortzeko.
- Zenbat monolito altxatu dituzue? - Iparrean, hiru. Hegoan, bi.
Syndril beste bost zigilatzen ari da.
Ez da armada baterako ataria elikatzeko nahikoa. Motel ari zara.
Inperio gaztea dugu.
Tropak sakabanaturik ditugu.
Darwen eta Pryshiako armadak dituzu.
Nolatan daude sakabanaturik?
Uste baino desertore gehiago izan ditugu.
Eta mago andana purgatu duzunez--
Mago menderakaitzak.
Uzta txarto dabil. Janari-matxinadak ditugu nonahi--
Zapal itzazu.
Aitzakiazaleak ez dira historikoak gertatzen.
Eta Fjall Harribihotz?
Asasinoak saihestu zituen Inis Dubhen, Bele Klaneko gerlariarekin batera,
baina eliteko tropak ditugu euren bila Kontinente osoan.
Kondaira heroiko bilakatuko zaizkigu.
Akaba itzazu atoan.
Zaldiak lotu ditut. Lehen txanda nire kontu.
Batzuek bizirik diraute agian.
Klanak hil arte borrokatzen dira.
Zurea eta nirea.
Munstro bat.
Nolatan existitzen da? Nondik etorri da?
Xin'trean mago bat zegoen.
Syndril.
Antzinako ipotx-monolito bat topatu zuen.
Beste mundu baterako ataria irekitzeko erabili zuen.
- Munstroa hortik etorri zen? - Agian bai.
Erokeria dirudi.
Beste munduez diharduten istorioak daude.
Ordutik dena xelebretu da. Zeruak aldatu dira.
Itsasoak ere bai. Dena arraro dago.
Baina ez dute halakorik egiteko adina botererik.
Norbait dago hariak mugitzen. Jeneralak, magoak--
- Bera zuritu nahi duzu! - Ez.
Enperatriza bada, nahasita dago.
Odolaz ordainduko du.
Klanarekin batera hil behar nuen.
Baita nik ere.
Azkenak gara.
Klanak historiatik ezabatuko dituzte.
Hemen gauden artean ez.
Haiek ezabatu beharko ditugu.
Bele Klana.
Txakur Klana.
Nola fio gaitezke elkarrengan?
Xaflaren legeaz.
Merwyn topatu, eta bere aliatu denak eta piztia garbituko ditugu.
Satorren artean jarri.
Odol-zina.
Azkenera arte.
Neba? Nola ausartu zara?
Ez nuen aukerarik, Ket. Bizia arautu zidan.
Patu handiagoa dut nik.
Istorioek izaera errepikakorra dute. Pertsona aproposak kontatu behar ditu.
Solryth hildakoan, bata bestearekin liskartu ginen.
Urrezko aro bikaina gerra-zurrunbilo amaiezinak suntsitu zuen.
Itunak aldi baterako etengo zuen, besterik ez.
Balorrek eta Eredinek konkistarako baliatu nahi dituzte
Syndrilen atariak.
Lurraldeak xederik gabe konkistatzeak ez du funtsik.
Nik mundu berriak zibilizatu nahi ditut.
Gure artea, zientzia eta kultura aurkeztuko dizkiegu.
Elfo guztientzako urrezko aroa eratuko dugu hala.
Uste--
Uste duzu Solryth zarela.
Ez.
Oraindik ez.
Ez Balorren txotxongilo diraudan artean.
Enperatriza izan behar dut,
baina ez izenez soilik. Bestela, isuritako odol guztia
alferrik izango da.
Bidea topatu behar dut.
Zer egin dut?
Etorkizuna urratu duzu, Syndril.
Zure jakinduriak ahalbidetu du hau guztia.
Monolito nagusia zutik da. Mundu anitz ditugu zain.
Egin azken kalkuluak
inperioko monolito denak lotzeko.
Ager zaitez harro.
Aukeren leherketa zuri esker gertatu da.
Armadak batu dituzte. Xin'treatik gero eta hurbilago, orduan eta aukera gutxiago.
Tokiko ezpatarik trebeenak lagunduko digu.
Nork?
Nire maisuak. Elkar ikusi eta berehala hiltzen ez banau.
Hark piztu zidan musika-grina.
Koplari aritzeko klana utzi nuenean, erbesteratu zuten.
Mertzenarioa da halabeharrez.
- Larrua jokatuko duzu? - Mendekua zertzeko behar dugu.
Badu izenik
maisu honek?
Scían.
Mamu Tribuko azkena.
Mamu Tribua mitoa da.
Ez horixe.
Kontinenteko ezpataririk iaioenak ziren, zeuek garbitu zenituzten arte.
Nire garaiaren aurretik.
Bere alde borrokatu ez zirenez,
zure errege Darach-ek ura pozoitu zien.
Scían bizirik atera zen.
Klanak topatu zuen, eta maisu gisa onartu.
Éile.
Mesedez. Ez dizuegu eraso egingo.
Zergatik zaudete bidetik hain urruti?
Bon Machán utzi dugu.
Gure mago eta edadetuek inperioa arbuiatu dute.
Hiria kiskali egin digute.
Gazteak bahitu dituzte dorre beltzak jasotzeko.
Monolitoak ezartzeko.
Zergatik Xin'treatik kanpo baina?
Alauda ote zara?
Baztertu dut izen hura.
Iaz ikusi zintudan, Aedd Gynvael-en.
Bikain aritu zinen.
Abesti horiek
itxaropenez beteta zeuden.
Berezi sentiarazi gintuzten, mundua gurea balitz bezala.
"Arrosa Beltza" abestuko diguzu? Itxaropen apur bat ez legoke txarto.
Arrosa Beltza gara--
Nahikoa da.
Zorte on.
Arrosa Beltza Gara
Altxa gaitezen, entzun dezatela…
Xin'trean entzuna zuen abesti hura, askoz hegoalderago.
Karreratan abesten zuten,
kaleetan eta tabernetan. Xumeen artean entzuten zen beti.
Eta orain hortxe, ipar-iparraldean.
Nolatan zuen halako boterea abesti batek?
Ez gaude urruti. Ahal dela, ibili gordean.
Scían delakoa
paranoikoa da orduan?
Tribu osoa pozoitu zioten.
Putzu-tranpa.
Ez naiz hasiberria, Alauda.
Ikusi dut.
Baita aurreko hura ere.
Nekez harrapatuko nau--
Kaben zotz.
Klanak joanak dira.
Nolatan zaude bizirik?
Sarraskiaren oihartzuna igarri dizut.
Eman nizun piztiak zure xedea gauzatu du.
Halaxe da.
Kontinente osoa nire mendean dago.
Baina zer?
Ez da nahikoa.
Jendeak inoiz ez nau enperadore gisa onartuko.
Xumea naiz.
Interesgarria…
Besteek erabili ezinezko boterea behar dut.
Etxe onekoen, erregeen eta armadaren gainetik jarriko nau.
Elfoen jainkoa nahi duzu izan.
Bai.
Zera behar dut… Zure Kaos magia.
Edozer sakrifikatuko zenuke hori lotzeko?
Kosta ahala kosta?
Bai.
Eskatzen duzun edozer
edukiko duzu.
Ez nuen uste hemen berriz azalduko zinenik.
Ez zintudan desohoratu nahi.
Egin zenuen ba.
Enperatrizak hil nahi zaitu.
Zerba zaude hemen?
Laguntza behar dut.
Zatoz gurekin. Xin'treara goaz, bera hiltzera.
Nigatik ez bada, egin ezazu zure arbasoen izenean.
Zure tribuaren ezpata sakratua ostu zuten.
Arima-segatzailea berreskuratzeko aukera duzu.
Batek daki non dagoen orain.
Ezpata jauregian da, beste trofeoekin.
Halako hiru harribitxi berde eta markak ezpata-buruan.
Zera aipatzen dute…
Harea Beltzak.
Harea Beltzetik jaioa.
Bat dira xafla eta arima.
Hastapen guztiak.
Amaiera denak.
Ezingo zara hirian sartu ere egin.
Ez zara iritsi ere egingo, etsaia baituzu bidaiakide.
Zolda-belarra.
Errea arinduko dizu.
Éile.
Ezin zara harengan fio.
Erresuminduta dago zurekin.
Mertzenarioa denez, kontaktu baliotsuak ditu toki oro.
Haien aurrean salatuko zaitu bat-batean.
Ez dago beste inor.
Scían baino ez daukat.
- Zeru aldaberok iluntasuna dakarte. - Elkarrekin lor dezakegu.
Alferrik ari zara.
Behar zaitut.
- Behar zaitugu. - Bakoitzak bere bidea du.
Jauregian sartzeko plana dut.
Guardiarik gabeko bide sekretua dago.
Baliotsua zintezke.
Hori ondo dakit.
Baina…
ez natzaizue batuko.
Kontu honek guztiak gauza on bakarra ekarri du:
Txakur Klana desagertu izana.
Aitari betiereko sufrikarioa opa diot, hilobi bakarti batean.
Darachek hasitakoa bukatu behar izan zuen.
Tribua garbitu behar izan zizun.
Polita zatekeen bere saiakera ikustea.
Printzesatxo ezti batek itsutu zuen.
Ez zen kazike-aizkorari eusteko gai izan.
- Zer zabiltza? - Harexek du aizkora.
Baina ez daki nola erabili.
Scían, nahiko!
Kamustu egin zara.
Zuk uste?
Sen onekoa zara, baina emozioek kontrolatu egiten zaituzte.
Eta zuk ahaztu egin duzu nolakoa den klan bateko elkarlana.
Talde-lan nahiko fina duzue baina.
Landuko dugu.
Gurekin zatoz?
Arbasoen nahia da.
- Hiru gara inperioaren aurka. - Gehiago izan behar dugu.
Ematxarra hil nahi duten gehiago topatu beharko.
Ez dago atzera-bueltarik.
Bikuna hirukuna bilakatu zen.
Uholde bateko lehen tantak. Mundua betiko eraldatu zuten.
Arrosa Beltza gara
Gure kausaz ez zalantza egin
Altxa gaitezen, nabari ditzatela gure arantzak
Askatasuna geureganatuko dugu
Arrosa Beltza arantzaduna gara
Ahaztuentzako abestiak darabilzkigu
Altxa gaitezen, entzun dezatela gure orroa
Xumeon garaia iritsi da
Lore bat haziko da
Gure baserritar odola isuritako tokian
Kendu dizkiguten biziak
Landatutako hazi bilakatuko zaizkie
Lora daitezela laboratzen dugun lurrean
Lora daitezela eurena den lurrean
Arrosa Beltza gara
Gure kausaz ez zalantza egin
Altxa gaitezen, nabari ditzatela gure arantzak
Askatasuna geureganatuko dugu
Arrosa Beltza arantzaduna gara
Ahaztuentzako abestiak darabilzkigu
Altxa gaitezen, entzun dezatela gure orroa
Xumeon garaia iritsi da
Mozten duten arrosa bakoitzak
Beste bat sortuko du
Petaloek lur osoa elurra lez estali arte
Gazteluak itzaliko zaizkizue
Baita urrea ere
Hilezkorra da gure borroka
Gure egia aldarrikatuko dugu
Arrosa Beltza gara
Gure kausaz ez zalantza egin
Altxa gaitezen, nabari ditzatela gure arantzak
Askatasuna geureganatuko dugu
Arrosa Beltza arantzaduna gara
Ahaztuentzako abestiak darabilzkigu
Altxa gaitezen, entzun dezatela gure orroa
Xumeon garaia iritsi da
Arrosa Beltza arantzaduna gara
Gure ahotsa eta ezpata bat izango dira
Altxa gaitezen, nabari ditzatela gure arantzak
Xumeon garaia iritsi da
Azpitituluak: Xabier Izagirre Aizpitarte